section_heading: Početci
paragraph_text: Socijalni supstrat iz kojega su iznikle fašističke squadre su bili veterani iz postrojbi elitnog pješaštva ardita, koji su se vraćali iz službe u Prvom svjetskom ratu. U vrijeme kada se krajnja ljevica u Italiji (i drugdje u Europi) spremala za nasilno preuzimanje vlasti inspirirano ruskom Oktobarskom revolucijom, pripadnici socijalno konzervativnijih mladih ratnih veterana su se zanosili nacionalističkim idealizmom i estetikom koje je propagirao slavni talijanski pjesnik Gabriele D'Annunzio; ta je uključivala znatnu ratobornost i spremnost na korištenje nasilja u političke svrhe. Sam se Gabriele D'Annunzio stavio na čelo postrojbi ardita koji su 1919. godine vojno zauzeli hrvatski grad Rijeku<ref> (kojega velike sile nisu bile spremne predati Italiji) i uspostavili ondje proto-fašističku državicu Talijanska uprava za Kvarner (talijanski: Reggenza Italiana del Carnaro).<ref> Ta je kratkotrajna državica prožeta artističkim intervencijama Gabriela D'Annunzija (koji se čak potrudio da njen ustav, kojega je inače sastavio ljevičarski sindikalist Alceste De Ambris, bude napisan u vrhunskom pjesničkom stilu) postala za mnoge Talijane mjesto idealne politike.<ref>